Steve Winwood

**Stephen Lawrence "Steve" Winwood** (Handsworth, Birmingham, 12. maj, 1948. -) je engleski pjevač i multi-instrumentalist. Prije odlaska u solističke vode, bio je član slijedećih grupa; The Spencer Davis Group, *Traffic*, *Blind Faith* i *Go*.

## Muzička karijera

Još kao dječak, sa osam godina *Steve* je svirao sa starijim bratom Muffom i ocem u dixieland jazz orkestru - Ron Atkinson Band gitaru, klavir i bubnjeve. Sa 14 godina postao je član The Spencer Davis Group zajedno sa bratom Muffom. Tako da je išao u srednju školu i istovremeno bio prateći muzičar onodobnim američkim blues veličinama na njihovim turnejama po Britaniji, a to su bili; Muddy Waters, John Lee Hooker, *T-Bone Walker*, *Howlin Wolf*, B. B. King, *Sonny Boy Williamson II*, *Eddie Boyd*, *Otis Spann*, Chuck Berry, Bo Diddley i mnogi drugi manje poznati. U to vrijeme američki izvođači dolazili su na turneje u Britaniju sami i tu pronalazili prateće muzičare, zbog manjih troškova.

*Steve Winwoodovi* zlatni dani bili su oni sa sastavom The Spencer Davis Group, kada je bio koautor sa bratom *Muffom Winwoodom*, - hitova *Gimme Some Loving* i *I'm a Man*.
Nakon razlaza sa *Spencer Davisom*, Steve je osnovao sastav *Traffic* sa *Chris Woodom*, *Jim Capaldijem* i *Daveom Masonom*. Tada je počela njegova suradnja sa gitaristom Eric Claptonom, bio je član njegove supergrupe *Eric Clapton Powerhouse*. 
*Winwood* se pojavljivao na mnogim session svirkama, a i u ulozi studijskog muzičara, tako je on 1969., odsvirao orgulje na ploči Joe Cocker -a *With a Little Help from My Friends*.

### Rad u grupama Blind Faith i Traffic

1969. osnovao je sastav *Blind Faith*, s Eric Claptonom, Ginger Bakerom i *Ric Grechom*. Ovaj sastav kratko je trajao jer ih je *Eric Clapton* napustio.
Po odlasku Erica Claptona, Ginger Baker, *Winwood* i *Grech* ostali su zajedno i osnovali sastav po imenu *Ginger Baker's Air Force*. U sastav je ušao *Denny Laine*, na mjesto *Erica Claptona*. Ni ovaj projekt nije dugo trajao, pa se *Steve Winwood* vratio radu sa svojim *Trafficima*.

### Solistička karijera od 1977. do danas

Velike umjetničke razlike i stalne izmjene u sastavu dovele su do toga da se sastav *Traffic* raspao, tako da je 1977. *Winwood* objavio svoj prvi solo album. Nakon toga slijedio je 1980. uspješni *Arc Of A Diver*, pa *Talking Back to the Night* iz 1982. (oba dva albuma Winwood je snimio u vlastitom domu u Gloucestershiru, svirajući sve instrumente sam ). 
Slijedio je uspješni album *Back in the High Life* (1986.) koji je osobito uspio u Americi. *Stewe Winwood* je uspio preživjeti sve promjene glazbenog ukusa koji su se dogodile. Tako kontinuirano snima i koncertrira do danas.

## Diskografija

### Albumi
; Sa sastavom Traffic
* *Mr. Fantasy* (1967) #88 S.A.D., #8 UK
* *Traffic* (1968) #17 S.A.D., #9 UK
* *Last Exit* (1969) #19 S.A.D.
* *John Barleycorn Must Die* (1970) #5 S.A.D.: Zlatni, #11 UK
* *Welcome to the Canteen* (1971) #26 S.A.D.
* *The Low Spark of High Heeled Boys* (1971) #7 S.A.D.: Platinasti
* *Shoot Out at the Fantasy Factory* (1973) #6 S.A.D.: Zlatni
* *On the Road* (1973) #29 S.A.D.
* *When the Eagle Flies* (1974) #9 S.A.D.: Zlatni, #31 UK
* *Far from Home* (1994) #33 S.A.D.
* *The Last Great Traffic Jam* (2005); Sa sastavom Blind Faith
* *Blind Faith* (1969) #1 S.A.D.: Platinasti, #1 UK; Sa sastavom Go
* *Go* (1976) UK i S.A.D. Island ILPS 9387 #60 S.A.D.
* *Go Live from Paris* (1976)

; Solo Albumi
* *Steve Winwood* (1977) #22 S.A.D., #12 UK
* *Arc of a Diver* (1980) #3 S.A.D.: Platinasti, #13 UK
* *Talking Back to the Night* (1982) #28 S.A.D.: Platinasti, #6 UK
* *Back in the High Life* (1986) #7 S.A.D.: 3x Platinasti, #8 UK
* *Roll with It* (1988) #1 S.A.D.: 2x Platinasti, #4 UK
* *Refugees of the Heart* (1990) #27 S.A.D.: Zlatni, #26 UK
* *Junction Seven* (1997) #123 S.A.D.
* *About Time* (2003) #126 S.A.D.
* *Nine Lives* (2008) #12 S.A.D., #31 UK

### Singl ploče

## Izvori

## Vanjske veze

* Službene stranice
* Popis albuma na kojima je Winwood gostovao ili koje je producirao
* Portal njemačkih fanova